Helge Bengtsson

Helge «Gripen» Bengtsson (født 19. desember 1916 i Malmö, død 2001 i Malmö) var en svensk fotballkeeper.

Bengtsson hadde kallenavnet «Gripen», etter at han i yngre alder jobbet ekstra med utkjøring av varer for familiebedriften Gripen, som var et bryggeri i Malmö.«Fick sitt smeknamn med häst och vagn», av Håkan Malmström, sydsvenskan.se, 11. oktober 2009. Besøkt 18. mai 2013  Bengtsson spilte hele karrieren for Malmö FF, fra 1934 til 1951, og han sto i mål da klubben vant sitt første svenske mesterskap i 1944. Han var med da Malmö FF vant ytterligere tre gull, i perioden 1949 til 1951.

I perioden mellom 6. mai 1949 og 3. juni 1951 spilte Malmö FF 51 kamper på rad uten tap i Allsvenskan.

I 1937 spilte Bengtsson på midtbanen i to kamper, hvor han scoret tre mål. Totalt spilte han 501 kamper, samt en internasjonal kamp mot Arsenal i 1939 og en landslagskamp, mot Finland i 1949.«Alla Spelare. B» , passagen.se. Besøkt 18. mai 2013 

Fra 1951 var Bengtsson styremedlem i Malmö FF, og klubbens lagleder i 1964 til 1965. Han fortsatte senere som trener for Kulladals FF i Malmö, samt for Svedala IF.

 Referanser 

 Eksterne lenker 


Kategori:Svenske fotballspillere
Kategori:Fotballspillere for Malmö FF
Kategori:Personer fra Malmö
Kategori:Fødsler i 1916
Kategori:Dødsfall i 2001